open-index/open-wikipedia-markdown huggingface dataset:
מישל סטיבנסון (זמרת)

**מישל סטיבנסון** (; נולדה ב-3 בינואר 1977) היא זמרת, כתבת ומנחת טלוויזיה בריטית. סטיבנסון הייתה חברה בלהקת "ספייס גירלז" לשלושה חודשים, עד שפרשה.

## קריירה
### ספייס גירלז
חברות הלהקה המקורית משנת 1994, היו מלאני בראון, מלאני לאקוהי (שהוחלפה בויקטוריה אדמס), ליאן מורגן (שהוחלפה במלאני סי), סוזן טינקר (שהוחלפה בג'רי האליוול) וסטיבנסון. סטיבנסון קיבלה את הציון הגבוה ביותר בשלב האודישנים, כשהיא שרה את השיר "Don't Be a Stranger" של הזמרת דינה קרול. סטיבנסון הייתה חברה בלהקה, טרם החלטתם של מנהלי הלהקה לפטר אותה. לדברי בוב הרבט, המנהל האומנתי של הלהקה: "סטיבנסון פוטרה כיוון שלא השתלבה עם שאר חברות הלהקה [...] היא לעולם לא השתתפה בערבי חברה משותפים, ונאלצתי לפטר אותה". בהמשך, הנהלת הלהקה הסתירה את הסיבה לעזיבתה של סטיבנסון, והוציאו הודעה לעיתונות שאימה של סטינבסון חלתה בסרטן השד, מה שאילץ אותה להתפטר. את סטיבנסון החליפה אמה בנטון.

### טלוויזיה
לאחר עזיבתה מהלהקה, עבדה סטיבנסון כפרזנטורית לערוצי הטלוויזיה "LWT" "ITV", "TV Friendly" ו-"BSkyB" . היא אף הנחתה תוכנית טלוויזיה מלטזית בשם "Wild Games". סטינבסון חזרה לקריירת המוזיקה בנובמבר 2003, כשהוציאה לאור מיני-אלבום בשם *SHESongs*.

## פילמוגרפיה

## דיסקוגרפיה
### מיני-אלבומים
* 2003: *SHEsongs*

## קישורים חיצוניים

*

## הערות שוליים

קטגוריה:ספייס גירלז
קטגוריה:עיתונאיות בריטיות
קטגוריה:מנחות טלוויזיה בריטיות
קטגוריה:זמרות פופ בריטיות
קטגוריה:בריטיות שנולדו ב-1977
קטגוריה:בריטים שנולדו ב-1977
גבעות לונג

**גבעות לונג** (באנגלית: **Long Hills**) הם קבוצה של גבעות ותצורות סלעים בהרי הורליק (המהווים חלק מההרים הטראנס-אנטארקטיים), בארץ וילקס שבאנטארקטיקה.

אורכו של רכס הגבעות 11 קילומטרים.

הגבעות ממוקמות באמצע המרחק שבין רכס ויסקונסין לרכס אוהיו, שבהרי הורליק.

נקודת נק היא הקצה הצפוני של גבעות לונג.

## היסטוריה
### גילוי ומיפוי הגבעות

הגבעות מופו לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1960.

### מקור השם

שמן של הגבעות ניתן להן על ידי הוועדה המייעצת לשמות אנטארקטיים.

הגבעות נקראות על שמו של ויליאם אי. לונג (William E. Long), גאולוג במשלחת חציית הרי הורליק (אשר חקרה את הרי הורליק בעונת המחקר (הקיץ האנטארקטי) 1958–1959), וכן היה חבר במשלחת אוניברסיטת אוהיו להרי הורליק בעונת המחקר 1960– 1961 ובעונת המחקר 1961–1962.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA201&lpg=PA201&dq=%22Long+Hills%22+Antarctica&source=bl&ots=PFlpoXuh_D&sig=ACfU3U2WkkYUe5QNkeg7MoO1cj7IpRxtDA&hl=en&sa=X&ved=2ahUKEwjf4oW-_OfvAhXugf0HHb8RBGM4FBDoATAJegQIBxAD#v=onepage&q=%22Long%20Hills%22%20Antarctica&f=false The Transantarctic Mountains: Rocks, Ice, Meteorites and Water]**, P 201

• Gunter Faure, J. G. Murtaugh, and R. J. E. Montigny, **[https://cdnsciencepub.com/doi/abs/10.1139/e68-051?journalCode=cjes The geology and geochronology of the basement complex of the central Transantarctic Mountains]**, Canadian Journal of Earth Sciences • 1 June 1968 • https://doi.org/10.1139/e68-051

## קישורים חיצוניים
* גבעות לונג באתר הסקר הגאולוגי של ארצות הברית
* גבעות לונג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור גבעות לונג
* מחשבון מרחקים - המרחק מגבעות לונג לאתרים סמוכים

## הערות שוליים

לונג
לונג
לונג
באו אנדרסון

**באו אנדרסון** (באנגלית: **Bow Anderson**; נולדה ב-1997 באדינבורו, הממלכה המאוחדת) היא זמרת-יוצרת סקוטית.

## ביוגרפיה
אנדרסון נולדה וגדלה באדינבורו, והתמסרה לספורט בצעירותה. כשהייתה בת 10, החלה להשתתף בתחרויות טרמפולינה. כאשר נפצעה בגיל 13, היא סיימה את קריירת הספורט, והתחילה לעסוק בקריירת השירה שלה. היא למדה במכון למוזיקה מודרנית הבריטית והאירית  בלונדון.

ב-2020, היא חתמה על חוזה תקליטים באיילנד רקורדס, ובמרץ 2020 הוציאה את סינגל הבכורה שלה, *Sweater*. לאחר מספר סינגלים נוספים שהוציאה, המיני-אלבום הראשון שלה, *New Wave* יצא בתחילת 2021.

היא התפרסמה בזכות שיתוף הפעולה שלה עם פליקס ין וצ'יט קודס, בשיר "I Just Wanna", שקיבל יותר מ-8 מיליון השמעות בספוטיפיי.

## קישורים חיצוניים
* 

## הערות שוליים

קטגוריה:זמרות-יוצרות סקוטיות
קטגוריה:זמרות-יוצרות בריטיות
קטגוריה:בריטיות שנולדו ב-1997
קטגוריה:בריטים שנולדו ב-1997
צ'יט קודס

**צ'יט קודס** (באנגלית: **Cheat Codes**) היא שלישיית DJ של מוזיקה אלקטרונית אמריקאית, המורכבת מקווין פורד , טרבור דאהל ומת'יו ראסל, שבסיסם נמצא בלוס אנג'לס, קליפורניה. ההרכב מוכר מכך שהוא הוציא את הסינגל "Sex" ב-2016, שהודגם מהסינגל "Let's Talk About Sex" של Salt-N-Pepa. בנוסף, ההרכב מוכר מכך שהוא הוציא את הסינגל "No Promises" ב-2017, בשיתוף פעולה עם הזמרת האמריקאית, דמי לובאטו, והגיע ל-40 הגדולים בארצות הברית, בריטניה ואוסטרליה.

ב-13 באפריל 2016, הצמד הוציא, בשיתוף פעולה עם התקליטן ההולנדי דנטה קליין , את הסינגל "Let Me Hold You (Turn Me On)"

## דיסקוגרפיה
### אלבומי אולפן
* 2021: *Hellraisers, Pt. 1*

### מיני-אלבומים
* 2018: *Level 1*
* 2019: *Level 2*

## קישורים חיצוניים

* 

## הערות שוליים

קטגוריה:תקליטנים אמריקאים
קטגוריה:להקות אמריקאיות
קטגוריה:שלישיות מוזיקליות
קטגוריה:רמיקסרים
קטגוריה:להקות שהוקמו בשנת 2014
קטגוריה:קליפורניה: להקות
ג'וריש

**ג'וּרִ֫ישׁ** (בערבית: **جُورِيش**) הוא כפר פלסטיני בנפת שכם, הממוקם כ-17 ק"מ דרום-מזרחית לשכם, בגובה של כ-800 מ' מעל פני הים. ממערב לכפר, שוכנת העיירה קבלאן, מדרום – הכפר קוסרה, ומצפון הכפרים עקרבא ואוסרין.

על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה 1,541 תושבים בשנת 2017.

## היסטוריה
בג'וריש נמצאו שרידים מתקופת הברונזה, הברזל, התקופה ההלניסטית, הרומית, העבאסית, הממלוכית והעות'מאנית. ישנן סברות כי ג'וריש היה מקום הולדתו של מנהיג המורדים העברי שמעון בר גיורא, וכי המקום נהרס מאוחר יותר על ידי הגנרל הרומאי אספסיאנוס.

לדברי התושבים, הכפר נוסד במאה ה-16 על ידי תושבים מהכפרים הסמוכים.

במהלך המאה ה-16 הכפר כלל 16 משקי בית. התושבים שילמו שיעור מס קבוע של 33.3% על מוצרים חקלאיים, הכנסות מזדמנות ומס קבוע לאנשי אזור שכם. בסך הכל התושבים שילמו מס בסכום של כ-2,000 אקצ'ות.

בשנת 1852, אדוארד רובינסון, שעבר דרך "כל כך הרבה אדמה טובה; כל כך הרבה קרקעות משובחות ומתאימות לחקלאות, אם כי אין מישורים גדולים", הזכיר את ג'וריש וציין שהיא נמצאת על גבעה דרומית. באותה שנה, ואן דה ולדה תיאר אדמות ליד ג'וריש כ"יפיפיות ופוריות במיוחד. עברתי פה במשך כשעה בעמקים בעלי יופי כה נדיר ועושר טבעי, שאני מרגיש שאני לא מסוגל לתאר את זה כהלכה".

בשנת 1870 הגיע החוקר ויקטור גרן מצפון, וציין תחילה את חורבות כפר עטיה, שם נזרע תירס בין ההריסות. לאחר מכן הוא הגיע למעיין עין ג'וריש. לאחר מכן המשיך גרן לראש הגבעה שבה שכן הכפר ג'וריש. גרן תיאר כפר עם כ-20 בתים מיושבים. המקאם הוקדש לשייח' חאתם.

מפת הקרן לחקר ארץ ישראל משנת 1882 תיארה את ג'וריש כ"כפר קטן על ראש גבעה, עם זיתים במזרחו."

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה ג'וריש 195 תושבים. במפקד האוכלוסין בשנת 1931 התגוררו בכפר 239 תושבים שהתגוררו ב-59 בתים.

בסקר הכפרים של שנת 1945 אוכלוסיית ג'וריש (עם כפר עטיה) מנתה 340 מוסלמים.

לפי מפקד האוכלוסין הירדני בשנת 1961, בג'וריש התגוררו 419 תושבים.

במפקד שנעשה לאחר מלחמת ששת הימים נמצאו בכפר 464 נפשות.

## אדמות
בסקר הכפרים של שנת 1945 נמצא ששטח הקרקע של הכפר היה 8,207 דונם. מתוך שטח זה השטח הבנוי של הכפר היה 14 דונם, 1,358 דונם הוקצו למטעים וקרקע להשקיה, 4,249 לדגנים, והיתר – 2,586 דונם – היו אדמות בּוּר.

לאחר הסכמי אוסלו הוגדרו 5,070 דונם משטחי הכפר (62%) כשטח B, ו-3,138 דונם (38%) הוגדרו כשטח C.

בשנת 1984 הופקעו 17 דונם מאדמות הכפר לצורך הקמת ההתנחלות מגדלים (שטח נוסף להתנחלות הופקע מקוסרה). מאוחר יותר הופקעו אדמות לצורך סלילת כביש עוקף 505. הכביש עובר באדמות הכפר לאורך שני ק"מ ומכל צד של הכביש קיים "אזור חיץ" ברוחב של כ-75 מ'. סה"כ כ-300 דונם.

## אתרים
**ח'רבת כפר עטיה** – ממזרח לכפר. חורבה קדומה ובה כמה מבנים חדשים יחסית, סביב קבר שייח'. בחפירות התגלו חרסים מן התקופה ההלניסטית והרומית הקדומה וכן מערת מסתור ובה ממצאים מתקופת מרד בר כוכבא.

**ח'רבת קרקפה** – מדרום לכפר. חורבה על ראש גבעה ובה נמצאו חרסים מתקופות שונות. באזור החורבה יש מערות קבורת ובור מים.

## קישורים חיצוניים

## הערות שוליים

קטגוריה:נפת שכם
קטגוריה:הרשות הפלסטינית: יישובים
סטיב רודויי

**סטיב רודויי** (באנגלית: **Steve Rodway**; נולד בעיר קיימברידג'שייר, הממלכה המאוחדת), ידוע גם כ**מוטיב 8**, הוא מפיק מוזיקלי, פזמונאי, תקליטן וטכנאי קול בריטי.

רודויי ידוע בהפקת רמיקסים רבים לסינגלים של אמנים שונים, דוגמת אירייז'ר, ספייס גירלז, רוברט פאלמר, פאלפ ופט שופ בויז. במרוץ השנים, הוציא לאור גם סינגלים מקוריים פרי עטו דוגמת "Rockin' for Myself", "Break The Chain" ו-"Searching For The Golden Eye". העבודה המוכרת ביותר של רודויי היא הפקת השיר הבריטי לאירוויזיון 1996, "Ooh Aah... Just a Little Bit" מאת ג'ינה ג'י. השיר הגיע למקום השמיני בתחרות ולמקום הראשון במצעד הסינגלים הבריטי במשך מספר שבועות רצופים.

## קריירה
רודויי החל את קריירתו המוזיקלית כזמר ליווי, מתופף וקלידן של הזמר בילי אושן. לאחר עבודתו, ייסד חברת תקליטים עצמאית בשם "Nuff Respect Records", להפקת סינגל בכורתו, "Rockin' for Myself". במהלך שרמיקסים שלו הושמעו רבות במועדוני לילה, רודויי חתם חוזה הקלטות עם חברת התקליטים "האחים וורנר", כדי להוציא את הסינגל בהוצאה מחודשת, לאחר שהקודמת לא הצליחה מסחרית. ההוצאה החדשה הגיעה למקום ה-18 במצעד הסינגלים הבריטי תוך שבוע מצאתה. לאחר הוצאת השיר, רודויי החל גם לפתח רמיקסים לשירים של אמנים מפורסמים. הרמיקס "Listen to the Music" של האחים דובי הגיע למקום ה-37 במצעד המוזיקה בבריטניה. הסגנון הייחודי של רודויי, הביא להצלחתו בתחום מוזיקת המועדונים. בשנת 1997, הוציא לאור את הרמיקס "Addicted to Love" של רוברט פאלמר. הרמיקס זכה לנתון השמעות גבוה מאוד באירלנד ובבריטניה. רודויי הקליט גם רמיקס של "Wannabe" של הספייס גירלז, שכן זכה להצלחה מסחרית גבוהה מאוד.

## דיסקוגרפיה
### אלבומים
* 1983: *Horizontal Hold*

## קישורים חיצוניים

## הערות שוליים

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:תקליטנים בריטים
קטגוריה:מלחינים בריטים
קטגוריה:טכנאי קול בריטים
קטגוריה:בריטים שנולדו במאה ה-20
יחסי הרפובליקה הדמוקרטית של קונגו – ספרד

**יחסי הרפובליקה הדמוקרטית של קונגו–ספרד** הם היחסים הדו-צדדיים והדיפלומטיים בין הרפובליקה הדמוקרטית של קונגו וספרד.

## יחסים דיפלומטיים
היחסים בין ספרד והרפובליקה הדמוקרטית של קונגו היו טובים באופן מסורתי ובשנים האחרונות, כמה תחומים חדשים הולכים ומעמיקים, בהתאם להתקדמות הייצוב והפיוס של הרפובליקה הדמוקרטית של קונגו והגידול בנוכחות החברות הספרדיות ביבשת אפריקה.

## יחסים כלכליים
ב-9 בנובמבר 2011 נחתמו שני הסכמי משא ומתן דו-צדדי לגבי חובות עם ICO ו-CESCE, כתוצאה מההסכם שהושג בפברואר 2010 במועדון פריז. מניית החוב המחודשת מסתכמת ב-14.72 מיליון דולר, מתוכם 7.57 מיליון דולר תואמים לזיכויי FAD של ה-ICO ו-7.15 דולר ל-CESCE.

בסוף 2014 החלו הליכי הפיכת חוב זה לפרויקטים של שיתוף פעולה. הנוכחות של חברות ספרדיות בקונגו גברה כתוצאה מהרחבת הייצוא הספרדי ומחיפוש אחר הזדמנויות חדשות. למעט אלקנור, שאר החברות הספרדיות בקונגו הן עדיין קטנות או בינוניות, אך הן מצליחות מאוד בכך שהן משתתפות בתחרויות בינלאומיות ובמקרים לאומיים בלבד (הקצאת שדה תעופה קיסאנגני או הכנת מטבע לבנק הלאומי של קונגו). סכום החוזים שזכו בתחרויות בקונגו היה קרוב למאתיים מיליון אירו בשנת 2014, והדגיש את החוזים שהשיגו ELECNOR ו-AEE, שניהם בתחום שיפוץ תשתיות חשמל.

לגבי יבוא ויצוא, הנתונים הנוכחיים מצביעים על עלייה ברורה בייצוא שגדל מ-20 מיליון בשנת 2011 ו-2012 ל-32 מיליון בשנת 2013 ו-29 מיליון בשלושת הרבעונים הראשונים של 2014.

המוצרים המיובאים העיקריים הם דלקים, שמני מינרלים ונחושת; שאר הייבוא הספרדי של קונגו נשמר במוצרים כמו עץ, קקאו, זרעי שמן וכו'

הייצוא הספרדי עבר שינויים מסוימים לא רק בכמות אלא גם בתוכו. עיקר היצוא כולל ברזל ופלדה ומוצרי מזון, דלקים, מכשירי חשמל וציוד חשמלי, בשמים, בשר או דגים משומרים, מוצרי קרמיקה וכו'

## שיתוף פעולה
שיתוף הפעולה הספרדי, המתקיים מאז תחילת שנות האלפיים ועם המשרד לשיתוף פעולה טכני שנפתח בשנת 2010, התחיל בתהליך יציאה בשנת 2012 עקב הגדרה מחודשת של הנוכחות החיצונית של שיתוף הפעולה הספרדי, אולם בוטל באפריל 2013, כתוצאה מתוכנית מתאר חדשה לשיתוף פעולה, בה קונגו איבדה את מעמדה כמדינה מועדפת.

עד שנת 2012, היקף ה-ODA בקונגו מיקם את ספרד בין עשרת התורמים הראשונים. עם זאת, ספרד ממשיכה לשמור על נוכחות חשובה בתחום ההומניטרי, תחום אליו מקצה AECID כ-5 מיליון אירו באמצעות התרומה לקרן ההומניטרית המשותפת, לפעולות תיאום הומניטריות שבוצעו על ידי OCHA ופרויקטים שונים לסיוע לקורבנות של סכסוכים מזוינים ומגפות באמצעות יוניצ"ף, רופאים ללא גבולות וקריטאס.

שיתוף פעולה מבוזר עקב אחר התפתחות הדומה בחלקה לזו של AECID, והפחית את היקף המשאבים הכספיים. אנדלוסיה (חינוך) וחבל הבסקים ונווארה (בריאות וחינוך) שומרים על נוכחות מסוימת. הדבר לא קורה בתחום שיתוף הפעולה התרבותי, כאשר לאורך כל שנת 2014 ואף על פי שיש לו תקציב קטן, בוצעו בסך הכל ארבעים פעילויות תרבות, כולל אלה שהוקדשו לפרס נסיך אסטוריאס עבור לה קונקורדיה, קאדי אדזובה, הצלמת איזבל מוניוז, הוועידה למוזיקה ספרדית או תיאטרון ועוד ועוד.

## נציגויות דיפלומטיות
* הרפובליקה הדמוקרטית של קונגו מחזיקה בספרד שגרירות במדריד.
* ספרד מחזיקה ברפובליקה הדמוקרטית של קונגו שגרירות בקינשאסה.

## הערות שוליים

קטגוריה:ערכים ללא קטגוריות פיזיות - יחסי חוץ
מארנס

**מארנס** (בצרפתית: **Pouls de Maranes**, באנגלית: **Marans**) הוא גזע של תרנגול, המאופיין בצבעו השחור ובצבע הביצים הנוטות לחום בגוון שוקולד.

מקור הגזע הוא מאזור מארנס  שבמחוז אקיטן החדשה בדרום-מערב צרפת, ומשמעות השם היא כנראה "קרוב לים" בלטינית.

## קישורים חיצוניים

## הערות שוליים

קטגוריה:גזעי תרנגולים
שב"ל - חינוך לסובלנות בציבור הדתי

**שב"ל - חינוך לסובלנות בציבור הדתי** הוא ארגון הידברות והסברה הפועל למען קבלתם של בני נוער להט"בים בחברה הדתית.

לפי המפורסם באתר העמותה, מתנדבי שב"ל למדו במסגרת חינוך דתית והם מכירים מקרוב את החברה הדתית, ומטרתם היא "יצירת דיאלוג, העלאת מודעות והזמנה למפגש של הקהילה הדתית איתנו - להט"בים בני ובנות החברה הדתית".

## מקור השם
משמעות השם **שב"ל** הוא **שהכל ברא לכבודו**, אחת משבע הברכות המבורכות בחתונה ולאחריה.

## היסטוריה
ארגון שב"ל פועל משנת התשס"ז (2007) מול אנשי חינוך, טיפול והדרכה בחברה הדתית.

הארגון מספק ייעוץ ומפתח דו-שיח שמסייע ותומך בחברי קהילת הלהט"ב מהחברה הדתית ופועל למען קידום ערבות הדדית להט"בית ושינוי היחס כלפי קהילת הלהט"ב בתוך החברה הדתית.

בשנת 2016, הרבנים בני לאו, מאיר נהוראי יו"ר ארגון בית הלל, ואשת הציבור מלכה פיוטרקובסקי, ורבנים דתיים לאומים ליברלים נוספים, השתתפו בפרויקט של שב"ל והתנצלו בפני קהילת הלהט"ב על הביטויים הקשים כלפי הקהילה הגאה מצד החברה החרדית והדתית.

## קישורים חיצוניים
* 

## הערות שוליים

קטגוריה:ישראל: ארגונים דתיים
Das Boot

**Das Boot** הוא אלבום הבכורה של הרכב המוזיקה האלקטרונית גרמני U96, שיצא לאור בשנת 1992. שם האלבום לקוח משמו של הסרט הגרמני Das Boot שיצא לאקרנים בשנת 1981 ועסק בצוללת U96, עליה מבוסס שם ההרכב.

## סינגלים
שיר הנושא של האלבום היא גרסת כיסוי בסגנון טכנו למנגינת הנושא של הסרט שהלחין קלאוס דולדינגר לפסקול הסרט העלילתי באותו השם. הסינגל יצא בשנת 1991 והיה ההצלחה המסחרית הגדולה הראשונה של תרבות הטכנו הצעירה עדיין בגרמניה, שם מכר הסינגל למעלה מ -500,000 עותקים ועמד בראש מצעד הסינגלים במשך 13 שבועות. בקליפ הסינגל הוצגו גם סצנות מהסרט העלילתי. השיר הגיע לראש המצעדים גם באוסטריה, נורווגיה, שווייץ וישראל.

הסינגל השני מתוך האלבום היה "I Wanna Be a Kennedy". השיר דומה לשיר "Fade to Grey" של להקת ויסאג' הבריטית שיצא לאור בשנת 1980. הסינגל הגיע למקום הרביעי במצעד הגרמני ולמקום השלישי בשווייץ. הווידאו קליפ שליווה את השיר כלל צילומים של ג'ון פ. קנדי.

### רשימת השירים
 #"Das Boot" – 5:14
# "Come 2 Gether" – 3:49
# "Der Kommandant" – 3:12
# "Art of U96" – 4:30
# "I Wanna Be a Kennedy" – 5:31
# "Ambient Underworld" – 3:51
# "Sporty Animal-Loving Extrovert" – 3:00
# "Sonar Sequences" – 6:00
# "Bonus Track, Das Boot (Klassik Version) – 1:59


## קישורים חיצוניים

## הערות שוליים

קטגוריה:אלבומי חברת פולידור רקורדס
קטגוריה:אלבומי U96
קטגוריה:אלבומי בכורה מ-1992
לנצ'יה מגגמה

**לנצ'יה מגגמה** (באיטלקית: **Lancia Megagamma**) היא מכונית קונספט בתצורה של מיניוואן קומפקטי מתוצרת יצרנית הרכב **[[לנצ'יה]]**, חברת בת של **[[פיאט]]** שהוצגה בשנת 1978 באיטליה

"לנצ'יה גמא" מבוססת על הפלטפורמה של מכונית הסלון לנצ'יה גמא. היה לדגם גוף מסוג מיניוואן קומפקטי. מבחינה מכנית היא תפסה את אותה מתווה הנעה קדמית של "לנצ'יה גמא", עם מנוע הבוקסר בעל 4 הצילינדרים בעל הציר היחיד בנפח 2.5 ליטר הקדמי עם מערכת הזרקה אלקטרונית של "Bosch L-Jetronic". הודות לגג שהועלה ב -25 ס"מ בהשוואה ל"לנצ'יה גמא", מגגמה הציעה מרווח רב יותר, גם ביחס למושב הנהג, המאופיין במערך דוושות מתקדם, המאפשר תנוחת נהיגה זקופה וארגונומית יותר תוך הגדלת המרחב לברכיים.

## ממאפייני "לנצ'יה מגגמה"

* "לנצ'יה מגגמה" הוצגה לראשונה בתערוכת המכוניות של טורינו  בשנת 1978
* 5 דלתות - מיניוואן בעיצוב גוף "One-box design"
* 5-4 מושבים
* מנוע בוקסר, 4 צילינדרים, 2,484 סמ"ק, מנוע מסוג "Lancia Flat-4 engine" 
* מנוע קדמי-אורכי
* סוג הנעה: הנעה קדמית
* נפח מכל דלק: 59 ליטר

## ראו גם
* לנצ'יה דיאלוגוס
* לנצ'יה מדוזה

## הערות שוליים

קטגוריה:דגמי מכוניות שהושקו ב-1978
קטגוריה:מכוניות קונספט
קטגוריה:מיניוואנים
מגגמה
קטגוריה:כלי רכב איטלקיים
הפתרון הסופי של שאלת הצ'כים

[ממוזער|הצהרה (גרסה ב[צ'כית) של צו עקירה של 33 עיריות ברמות דהרסקה]]
[ממוזער|[ריינהרד היידריך וקרל הרמן פרנק בפראג]]
ממוזער|תושבי ריקטארוב עוזבים את כפרם (מרץ 1941)
**הפתרון הסופי של שאלת הצ'כים** (בגרמנית: **Endlösung der tschechischen Frage**) הייתה תוכנית של גרמניה הנאצית לגרמניזציה מלאה של הפרוטקטורט של בוהמיה ומוראביה. הסוציולוג והאנתרופולוג הגרמני קרל ולנטין מולר  טען כי חלק גדול מהאומה הצ'כית היא מהגזע הארי וניתן היה להפכו לגרמני. עם זאת, מולר טען כי הגרמניזציה צריכה להתרחש ללא כפייה; במקום זאת הוא הציע מערכת של תמריצים חברתיים. לכן, הפתרון הסופי של שאלת הצ'כים היה ניגוד מוחלט לפתרון הסופי לשאלת היהודים.

## מדיניותו של היידריך בצ'כיה
ב-27 בספטמבר 1941 ריינהרד היידריך מונה לסגנו של הפרוטקטור נויראט והשתלט על השלטון בפועל. הפרוטקטור קונסטנטין פון נויראט, נותר ראש הפרוטקטורט, אך נשלח ל"חופשה" מכיוון שהיטלר, הימלר והיידריך חשו ש"ידו הרכה" כלפי הצ'כים עודדה את הרגש האנטי-גרמני ואת ההתנגדות לכיבוש. עם מינויו אמר היידריך לעוזריו: "אנו נגרמן את השרצים הצ'כים."

היידריך הגיע לפראג כדי לאכוף את המדיניות הנאצית, להילחם בהתנגדות למשטר הנאצי ולהמשיך לעמוד במכסות הייצור של המנועים והנשק בצ'כיה, שהיו חשובים ביותר למאמץ המלחמתי של גרמניה הנאצית. הוא השקיף על אזור הביצור הגרמני וגינה את "דקירת הגב" של ההתנגדות הצ'כית. 

## יישום המדיניות הגזעית של הנאציזם בצ'כיה
כדי לקדם את מטרותיו, הורה היידריך על סיווג גזעי של מי שיכול או לא יכול להיות גרמני. הוא הסביר: "הפיכת הזבל הצ'כי הזה לגרמנים חייבת לעבור לשיטות המבוססות על מחשבה גזעית." סקרי גזע, שנערכו בתואנה של מניעת שחפת, מצאו כי הצ'כים הם יותר נורדיים מאשר גרמנים סודטים, ממזרח פרוסים, מאוסטרים ובווארים רבים. תוצאות אלו נשמרו בסוד. בשנת 1940 היטלר הסכים שכמחצית מהאוכלוסייה הצ'כית מתאימים לגרמניזציה, בעוד ש"הטיפוסים המונגולים" ושכבת המשכילים הצ'כית לא מתאימים לגרמניזציה ויש "לשלול מכוחם, לחסלם ולהעבירם אל מחוץ מדינה בכל מיני שיטות."

על פי התוכנית הכללית, הנאצים התכוונו לעקור את האוכלוסייה הלא-גרמנית לסיביר, אבל בשל הצורך בעבודה הצ'כית למאמץ המלחמתי תוכנית זאת מעולם לא יושמה.

## ראו גם
* חלוקת צ'כוסלובקיה ערב מלחמת העולם השנייה
* הפרוטקטורט של בוהמיה ומוראביה
* ועידת מינכן
* הפתרון הסופי

## הערות שוליים

קטגוריה:צ'כיה: היסטוריה
קטגוריה:צ'כוסלובקיה במלחמת העולם השנייה
קטגוריה:גרמניה הנאצית: פשעים, רדיפות והשמדה
Knocked Out

"**Knocked Out**" הוא סינגל הבכורה של הזמרת פאולה עבדול, אשר יצא ב-4 במאי 1988 מתוך אלבום הבכורה שלה *[[Forever Your Girl]]*. השיר נכתב על ידי בייביפייס, אל. איי ריד ודרלי סימונס. הוא נכתב שנה קודם לכן והופק על ידי השניים הראשונים. מבחינה מוזיקלית "Knocked Out" הוא שיר שמכיל מוזיקת פופ ו-R&B.

## רקע
הוא יועד במקור להשקה דרך חברת התקליטים וירג'ין רקורדס, חברת התקליטים בה הייתה חתומה עבדול עצמה. וירג'ין רקורדס הוקמה עוד בשנות ה-70 של המאה ה-20 אך בתור חברה בריטית, ובשנות ה-80 של המאה ה-20 הוקמה לה גם שלוחה אמריקאית. וירג'ין רצתה לבדוק את ההצלחה המסחרית של השיר ולכן נתנו לעבדול לשיר אותו ולהוציא אותו כסינגל. השיר זכה להצלחה יחסית לסינגל בתקציב נמוך כאשר נכנס לעשירייה הפותחת במצעד שירי ה-R&B.

בבריטניה השיר יצא שלוש פעמים. תחילה הוא הגיע למקום ה-98 בלבד במצעד הבריטי. לאחר מכן בעקבות ההצלחה של סינגלים אחרים מהאלבום השיר הופץ מחדש בקיץ של 1990 והוא הגיע למקום ה-41 במדינה. לאחר מכן הפופולריות של עבדול המשיכה לנסוק ובעקבות כך בקיץ של 1990 השיר שוחרר בפעם השלישית במדינה והגיע למקום ה-21. הפעם השיר הופץ בגרסת רמיקס של שפ פטיבון.

## וידאו קליפ
את הקליפ המקורי ביים דני קליינמן ובו נראים עבדול ורקדנים נוספים רוקדים על רחבת ריקודים. לאחר היציאה המחודשת של השיר הוא קיבל קליפ נוסף והמראה קרבות בזירת אגרוף כאשר ברקע ישנם סרטונים של עבדול.

## מיקומי שיא

## קישורים חיצוניים

## הערות שוליים

קטגוריה:שירי 1988
קטגוריה:סינגלי בכורה מ-1988
קטגוריה:סינגלים מ-1990
קטגוריה:שירי פאולה עבדול
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שהופקו על ידי בייביפייס
קטגוריה:שירי ניו ג'ק סווינג
אלברט הנרי פולווד

**אלברט הנרי פולווד** (באנגלית: **Albert Henry Fullwood**; 15 במרץ 1863 – 1 באוקטובר 1930) היה אמן אוסטרלי, שתרם תרומה משמעותית לאמנות באוסטרליה. הוא צייר עם אמני אסכולת היידלברג ברחבי מלבורן ועבר עם טום רוברטס וארתור סטריטון להתגורר ולצייר במחנה שלהם בסיריוס קוב, סידני. פולווד היה אמן מלחמה אוסטרלי רשמי בדיוויזיה החמישית במלחמת העולם הראשונה. 

## ביוגרפיה
פולווד נולד בהוקלי, בירמינגהם, בנו של פרידריך ג'ון פולווד, תכשיטן, ואשתו אמה, לבית בר. משנת 1878 פולווד למד אמנות בשיעורי ערב במכון בירמינגהם. הוא למד אמנות בבית הספר לאמנות נוף בירמינגהם (ברימינגהם ויו). לאחר סיום לימודיו, הוא היגר לסידני בשנת 1883 והשיג עבודה בג'ון סנדס בע"מ כשרטט ומעצב ליתוגרפי. הוא הצטרף לחברת האמנות של ניו סאות' ויילס בשנת 1884, וזמן קצר לאחר מכן קיבל תפקיד בצוות האטלס הציורי של אוסטרליה, שבשבילו הוא נסע הרבה דרך צפון אוסטרליה ועשה רישומים רבים. בהמשך עבד ב"סידני מייל" ובעיתונים מאוירים אחרים של אותה תקופה. הוא המשיך בציורו, ובשנת 1892 נרכשו שני צבעי מים עבור הגלריה הלאומית בסידני.

בשנת 1895 לקח פולווד חלק מוביל בהקמת אגודת האמנים בסידני והיה חבר במועצה הראשונה שלה. הוא חזר לאירופה בשנת 1900 דרך אמריקה, והציג תערוכה מוצלחת מאוד של עבודותיו בעיר ניו יורק. הוא הפך את לונדון למרכז עבודתו, והציג באקדמיה המלכותית ב־1901, 1904, ובשנים מאוחרות יותר, וגם בתערוכות שונות באירופה.

זמן קצר לאחר תחילת מלחמת העולם הראשונה הצטרף פולווד לחיל האמנות של בעלות הברית; מאוחר יותר הוא היה סמל בחיל הרפואה של הצבא המלכותי בבית החולים הכללי השלישי בלונדון, וונדסוורת', ומאוחר יותר אמן מלחמה רשמי אוסטרלי. הוא חזר לסידני בשנת 1920 ועבד בעיקר בצבעי מים ותחריט.

פולווד מיוצג בגלריות רבות, כולל הגלריה לאמנות של ניו סאות' ויילס, הגלריה הלאומית של ויקטוריה, הגלריה לאמנות של דרום אוסטרליה, בדזדן, במוזיאון בודפשט לאמנויות, ובאנדרטת המלחמה באוסטרליה.  ציור משמעותי של נוף הרחוב המוקדם של בלאראט מוחזק על ידי גלריה לאמנות בלאראט וצבע מים גדול מאוד של מחצבות גיר (בערך 1910) מוחזק באוסף פרטי בדורין, ויקטוריה.

## חיים אישיים
הוא התחתן עם קלייד בלאנש ניומן, בתו של הצלם ג'ון הוברט ניומן, ב-13 באוקטובר 1896 בסידני. נולדו להם שני בנים, פיליפ וג'פר ובת מרג'ורי קלייד. גם פיליפ וגם מרג'ורי נפטרו בילדותם.

## גלריה

File:A-Fullwood-View-from-Balmoral-1885.jpg

File:Adelaide The Botanic Gardens (NBY 440514).jpg

File:Brisbane. Q Botanical Gardens (NBY 444294).jpg

File:AJ Bessell-Browne.jpg

File:Australia -Collecting the Mail (NBY 441234).jpg

File:Australia. G. P. O. Sydney. N. S. W. (NBY 443370).jpg

File:Australian Mining A Typical Gold Mine (NBY 441072).jpg

File:Dunedin. NZ. The Cargill Monument. (NBY 442386).jpg

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1863
קטגוריה:נפטרים ב-1930
רנו ארקנה

**רנו ארקנה** (באנגלית: **Renault Arkana**) היא קרוסאובר קופה בעלת חמישה מקומות, שמיוצרת על ידי רנו משנת 2019. היא הוצגה במוסקבה בשנת 2018 כמכונית קונספט.

## שווקים
הארקנה התחילה את שיווקה ברוסיה ובשנת 2020 באירופה. בכל שוק יש פלטפורמה שונה ועיצוב מעט שונה.

### רוסיה
בשנת 2019 הציגה רנו את הארקנה הראשון לרוסיה המבוסס על פלטפורמה B. הדגם שיוצא לרוסיה מיוצר על ידי רנו רוסיה וכולל מנוע טורבו בנזין I4 צילנדרים בנפח 1.3 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים.

### אירופה
בשנת 2020 הציגה רנו את הגרסה האירופאית שמבוססת על פלטפורמה CMF-B. באירופה משווק הדגם עם מערכת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס עם מערכת מיקרו היברידית המספקת כ-12 קילו-וואט. יש רמת גימור בשם S ליין שנותנת עיצוב ספורטיבי יותר עם אותה מערכת הנעה.

## קישורים חיצוניים
* 

## הערות שוליים

קטגוריה:מכוניות היברידיות
קטגוריה:קרוסאובר
קטגוריה:דגמי מכוניות שהושקו ב-2019
קטגוריה:כלי רכב המיוצרים ברוסיה
קטגוריה:כלי רכב המיוצרים בקוריאה הדרומית
ארקנה
פרדריק פרית'

**פרדריק פרית**' (באנגלית:** Frederick Frith**; 1819–1871) היה צייר וצלם אנגלי. הוא החל את הקריירה שלו באנגליה אך מאוחר יותר עבר לאוסטרליה שם התגורר בהובארט ובמלבורן.

## קריירה ושנים מוקדמת
פרידריק פרית' נולד בבריטניה לג'ון פרית' ולטיציה לבית גרדינר. אחיו היה הנרי פרית'. משפחה אנגלית המורכבת מציירים ועושי צלליות.

לפני שעבר למלבורן, ידוע כי למד ועסק בציור בלונדון, ברייטון, אירלנד וסקוטלנד. בשנת 1855 עבר לאוסטרליה והחל לעבוד כצייר במלבורן, אוסטרליה, ואז עבר להובארט בטסמניה, מאוחר יותר באותה שנה.

הוא הציג את יצירותיו במלבורן שהורכבו בעיקר מציורי צבעי המים וצבעי השמן שלו. בשנת 1855 כשהוא מציג את יצירות האמנות שלו, הוא פגש את ג'ון מתיסון שארפ. מאוחר יותר הם הפכו לשותפים ועבדו בסטודיו משלהם ששארפ קנה. הם כינו את הסטודיו - גלריה כרומטיפ. "כרומה" היא המילה היוונית לצבע, והתייחסה לשיטת הצביעה של הדפסי נייר. נותרו רק כמה עשרות מיצירות האמנות הכרומטיפ שלהם, העובדה שהם נשארו שלמים אחרי כל השנים נתפסה כחיוניות של נייר הצילום. תהליך זה היה דומה ליצירות המכונות לרוב פוטו-קריוטיפ. מאוחר יותר בשנת 1855, עיתון מקומי פרסם את הפנורמה של פרית' ושארפ בת חמישה חלקים על הובארט. פנורמה זו נתפסה כפנורמה הראשונה ומה שהתחיל את סחר האלבומים וההדפסים שהם מכרו לקהילה. 

בשנת 1855 הגיש פרית' תביעה אזרחית נגד סוחר בהובארט, סמואל מוזס. פרית' צייר אותו ואת משפחתו, אך סמואל סירב לשלם לו בשל העובדה שהם היו ציורים יקרים מדי, ולא משובחים, בסופו של דבר פרית' זכה במשפט וקיבל פיצוי יחד עם עלות הנזקים. 

## שותפיות
ממוזער|פרידריק פירת', צילום כפול
לאחר עשר שנים השותפות של פרית' ושארפ הסתיימה. הם נפרדו וקידמו את עבודתם באולפנים נפרדים. שארפ המשיך בייצור כרומטיפים וסטריאוגרפיות בהובארט ופרית' עבר לעבוד על הכנת תצוגות בפורמט גדול.

אחד החידושים שפרית' יצר, היה "צילום כפול" - תמונה של אותו אדם המחוברות יחדיו על רקע אחיד, כמו שהוא הדגים בצילום הכפול של עצמו.

שנה לאחר פרידתם, הנרי פרית' (אחיו) הצטרף לעסק ועבד פחות על ציורים והתמקד יותר בצילום. מאוחר יותר הציג פרית' שתי פנורמות שצולמו בהובארט. שתי התמונות צולמו בכנסיית הדומיין ובכנסיית סנט פול.

בשנת 1858 האחים פרית' פתחו סטודיו שני הממוקם בלאונססטון כדי לקדם את הקריירה שלהם ולהפיק יצירות אמנות נוספות. יצירות האמנות שלו היו פופולריות מאוד, אך מחירם היה גבוה מדי מה שהוביל לתיקי משפט נוספים.

## סגנון
נראה שפרית' התעניין יותר בציור, במיוחד כשעבד עם בן זוגו לשעבר ג'ון שארפ - שארפ היה ידוע כצלם, פרית כצייר. באמצעות צילום וציור, רבים מתצלומי הדיוקנאות שלו נראו כמו ציורי צבעי מים.

## קישורים חיצוניים

## הערות שוליים

קטגוריה:ציירים אנגלים
קטגוריה:צלמים אנגלים
קטגוריה:ציירים אוסטרלים
קטגוריה:צלמים אוסטרלים
קטגוריה:מהגרים מבריטניה לאוסטרליה
קטגוריה:בריטים שנולדו ב-1819
קטגוריה:בריטים שנפטרו ב-1871
דיסטוס

**דיסטוס** (ביוונית: **Δύστος**; בלטינית: **Dystus**) הוא שמו של אגם, כפר ועירייה לשעבר באי איווה, יוון. מאז רפורמת השלטון המקומי ב-2011 היא חלק מהעירייה קימי-אליברי, שהיא יחידה עירונית.  

שטח היחידה העירונית של 162.431 קמ"ר. 

מקום מושבה של העירייה היה בקריזה.

## היסטוריה
העיירה העתיקה דיסטוס הוזכרה במאה ה-4 לפני הספירה על ידי ההיסטוריון תיאופומפוס. הוא טען שהעיירה נוסדה על ידי דריאופינס. אתר העיר העתיקה ממוקם ב-. 

במהלך שנות ה-50 הוקמה באזור תחנת כוח קיטורית קרוב לאגם דיסטוס בעיר אליברי. תחנת כוח זו השתמשה במי אגם למערכת הקירור.

## אוכלוסייה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יוון: יישובים
סידן קרביד

**סידן [[קרביד]]** (Calcium carbide), או סידן פחמי, היא תרכובת של סידן ופחמן. החומר הוא מוצק לבן בצורתו הטהורה אם כי החומר הטכני עשוי להיות בגוון אפור או חום בשל המצאות אי נקיונות.
משתמשים בסידן קרביד לייצור אצטילן וציאנמיד הסידן.

## ייצור
מפיקים סידן קרביד מתגובה אנדותרמית (ΔH=+460kJ/mol) של סיד CaO עם פחם קוק בכבשן חשמלי בטמפרטורה של 2200°C

CaO_ +3C_ \rightarrow CaC_ +CO_ 

דרגת הניקיון של התוצר בשיטה זו היא כ 80% והאי נקיונות כוללים סידן פוספין Ca3P2 הפולט פוספין בהידרוליזה וכן שאריות סיד, סידן סולפיד CaS, סידן ניטריד Ca3N2 וצורן קרביד. בשנת 2010 פותח תהליך להחלפת חלק מהפחם בפסולת פלסטיק. ניתן לקבל סידן קרביד בדרגת ניקיון גבוהה יותר בתגובה של בין ציאנמיד הסידן עם פחמן בואקום (היפוך התגובה ליצירת סידן ציאנאמיד מסידן קרביד) החומר המתקבל נגרס לגושים שקוטרם עד 50 מ"מ כאשר האי נקיונות מתרכזים בעיקר בגרגרים הקטנים (מילימטרים ספורים) השיטה פותחה על ידי תומאס וילסון (Thomas Leopold Willson) ועל ידי אנרי מואסאן באופן בלתי תלוי בשנת 1892.

## שימושים
השימוש המרכזי בסידן קרביד הוא בייצור אצטילן CaC_ +2H_2O_ \rightarrow C_2H_ +Ca(OH)_ 

סידן קרביד שימש כמקור לאצטילן במנורות קרביד.

כיום, עיקר הייצור של אצטילן נעשה באמצעות שרפה חלקית של מתאן או כתוצר לוואי בייצור אתילן.

סידן קרביד משמש גם לייצור סידן ציאנמיד.

CaC2 + N2 → CaCN2 + C

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרכובות אי-אורגניות
קטגוריה:סידן: תרכובות
ביל הייזינגה

**ויליאם פטריק הייזינגה** (באנגלית: **William Patrick Huizenga**; נולד ב-31 בינואר 1969) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת מישיגן, ברציפות מאז 2011. הייזינגה, חבר המפלגה הרפובליקנית, כיהן טרם היבחרו אל הקונגרס של ארצות הברית כחבר בית הנבחרים המדינתי של מישיגן בשנים 2003–2009.

## ביוגרפיה
הייזינגה נולד בעיירה זילנד (Zeeland) שבדרום-מערב מישיגן, למשפחה ממוצא הולנדי. הוא הבעלים המשותף והמפעיל הנוכחי של החברה "Huizenga Gravel Company", עסק משפחתי השוכן בג'ניסון שבמישיגן. בראשית שנות ה-90 של המאה ה-20 עבד הייזינגה בתחום הנדל"ן. ב-1996 עזב עולם זה, והחל לעבוד כעוזר פרלמנטרי עבור חבר הקונגרס פיט הוקסטרה , לימים שגריר ארצות הברית בהולנד.

את מחוז הבחירה ה-90 בבית הנבחרים של מישיגן ייצג הייזינגה במשך שלוש תקופות כהונה, החל ממסע הבחירות שלו בבחירות האמצע ב-2002. בשנים 2004 ו-2006 נבחר מחדש, ולאחר מערכת הבחירות האחרונה נכפה עליו לפרוש מבית המחוקקים המדינתי לאור הגבלת כהונה. בבית הנבחרים של מישיגן הצביע הייזינגה תחילה בעד מיסוי העסקים במדינה, אך בהמשך התנגד להיטל בן 2% בצורת חיוב נוסף (surcharge) ולמיסוד מס מכירה.

לקראת בחירות האמצע ב-2010, חבר הקונגרס פיט הוקסטרה פרש מבית הנבחרים כדי להתמקד במסע הבחירות שלו לתפקיד מושל מישיגן. הייזינגה, יד ימינו של הוקסטרה, החל להתמודד בבחירות המקדימות של המפלגה הרפובליקנית, ולבסוף גבר על שישה מתמודדים אחרים עם 25.40% מהקולות. ביום הבחירות הכלליות ניצח את פרד ג'ונסון, מועמד המפלגה הדמוקרטית, וגרף כ-64% מקולות הבוחרים. בראשית ינואר 2013, עם התכנסות הקונגרס ה-113 של ארצות הברית, הייזינגה הושבע לתפקידו.

באוקטובר 2020 הודיע הייזינגה כי אובחן כחיובי למחלת נגיף קורונה 2019, לאחר בדיקת קורונה שביצע דרך תבחין אנטיגני מהיר (Rapid Antigen Detection Test) בטרם פגישה עם סגן נשיא ארצות הברית מייק פנס, וביום למחרת ביצע בדיקה נוספת באמצעות PCR. בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקה.

## קישורים חיצוניים

* 

* 

## הערות שוליים

קטגוריה:עורכי דין אמריקאים
קטגוריה:אמריקאים ילידי מישיגן
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת קלווין
קטגוריה:אמריקאים שנולדו ב-1969
.vu

**.vu** היא סיומת האינטרנט ב. סיומת זו נוצרה ב-10 באפריל 1995.

בתחילה המתחם חולק בחינם, אך כיום הוא מחולק באופן מסחרי.

## קישורים חיצוניים

* 
* 

## הערות שוליים

קטגוריה:ונואטו
The Miracle (שיר)

"**The Miracle**" (בעברית: "**הנס**") הוא הסינגל החמישי והאחרון באלבום של הלהקה הבריטית קווין, *[[The Miracle]]*. הוא נכתב על ידי כל חברי הלהקה, כאשר סולן הלהקה פרדי מרקיורי ובסיסט הלהקה ג'ון דיקון היו הכותבים העיקריים. הוא יצא כסינגל בסוף נובמבר 1989, כחצי שנה לאחר צאת האלבום.

הרעיון לשיר הגיע מפרדי מרקיורי וג'ון דיקון. כל ארבעת חברי הלהקה תרמו למילים ולרעיונות המוזיקליים בשיר.

בקליפ לשיר מופיעים ארבעה נערים שמופיעים כחברי להקת קווין על הבמה: רוס מק'קול בתפקיד פרדי מרקיורי, פול הווארד בתפקיד בריאן מיי, ג'יימס קארי בתפקיד ג'ון דיקון ואדם גלדיש בתפקיד רוג'ר טיילור. במהלך הסרטון מופיע מק'קול בארבעה גלגולים שונים של פרדי מרקיורי. הוא צולם באולפני אלסטרי שבלונדון, בנובמבר 1989. בקליפ זה ניתן להבחין בסימנים של ירידה במשקל, שניכרו על פניו של מרקורי, עקב תופעות הלוואי של מחלת האיידס ממנה סבל.

## מיקומי שיא

## קישורים חיצוניים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי ג'ון דיקון
קטגוריה:שירים שנכתבו על ידי פרדי מרקיורי
קטגוריה:שירי מחאה
קטגוריה:שירים נגד מלחמה
קטגוריה:בלדות רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
יחסי ניז'ר–ספרד

**יחסי ניז'ר–ספרד** הם היחסים הדו-צדדיים והדיפלומטיים בין ניז'ר וספרד.

## יחסים דיפלומטיים
ספרד מקיימת יחסים דיפלומטיים עם ניז'ר מאז מאי 1965. שגרירות ספרד בניאמיי החלה את פעילותה באוגוסט 2007 והמשרד לשיתוף פעולה טכני נפתח בקיץ 2009.

היחסים הדו-צדדיים טובים מאוד במיוחד בפרקים של דיאלוג ושיתוף פעולה פוליטי, שיתוף פעולה לפיתוח (ניז'ר היא אחת מבין 23 המדינות המועדפות לשיתוף פעולה ספרדי) ושיתוף פעולה בענייני JHA (הגירה בלתי חוקית, הונאה תיעודית, שיתוף פעולה משטרתי, הכשרה).

## שיתוף פעולה
אופי העדיפות שיש לניז'ר כיום לשיתוף פעולה ספרדי בא לידי ביטוי בכך שבתוכנית האב IV היא נותרה אחת מתוך 23 מדינות הריכוז של שיתוף הפעולה שלה. במובן זה, חתימת מסמך אימוץ מסגרת ההתאחדות הספרדית-ניז'רית בספטמבר 2014 על ידי שרי החוץ מרגלו ובזום במדריד, פתחה תקופה חדשה של שיתוף פעולה IV לשנת 2016 וכללה את המחויבות של שיתוף הפעולה הספרדי להוצאת יותר מ-20 מיליון אירו בשלוש השנים הללו, סביב שני תחומים עדיפים: פיתוח כפרי וביטחון תזונתי; ותחום הבריאות. התחייבויות אלה עולות בקנה אחד עם סדרי העדיפויות של ממשלת ניז'ר ובאות לידי ביטוי במסגרת השותפות הארצית בהצעת ספרד "לתרום לשיפור ביטחון המזון והתזונה של האוכלוסייה הניז'רית הפגיעה ביותר, מניעת גורמיהם, התערבות בהשפעותיהם ובנייה חוסן ברמה המקומית, הלאומית והאזורית."

## נציגויות דיפלומטיות
* ניז'ר מחזיקה בספרד שגרירות וקונסוליה במדריד.
* ספרד מחזיקה בניז'ר שגרירות בניאמיי.

## הערות שוליים

קטגוריה:ערכים ללא קטגוריות פיזיות - יחסי חוץ
Naked & Warm

**Naked & Warm** (בתרגום מילולי: **עירום וחם**) הוא אלבום אולפן מאת הזמר-יוצר ביל וית'רס. זהו אלבומו החמישי של וית'רס, ויצא לאור אחרי האלבום Making Music. כקודמו, גם אלבום זה פורסם על ידי קולומביה רקורדס, בשונה מאלבומיו המוקדמים יותר שיצאו על ידי הוצאת סאסקס רקורדס. האלבום הוקלט באולפני 'רקורד פלאנט' בלוס אנג'לס, קליפורניה, ארצות הברית.

## ביקורות
האלבום זכה לביקורות חיוביות בעיקר. המבקר רוברט כריסטיגאו ציין את האלבום ברשימת "מדריך האלבומים לצרכן" שערך וכתב עליו כי "ויתרס חוזר לדרכים הפשוטות של עבודתו המוקדמת, ויחד עם חמישה או שישה נגנים חודר לסוג הגרוב הכבד שאין בימינו הרבה מקבילים לו במוזיקה השחורה". כריסטיגאו נתן לאלבום ציון B.

האלבום הגיע למקום 169 במצעד הבילבורד 200 ולמקום 41 במצעד אלבומי ה-R&B/היפ-הופ. מתוך האלבום יצאו שני סינגלים. האחד, "If I Didn't Mean You Well", הגיע למקום 74 במצעד אלבומי ה-R&B, והשני, "Close To Me" הגיע למקום 88 באותו מצעד.

## רשימת רצועות

## קישורים חיצוניים

## הערות שוליים

קטגוריה:אלבומי ביל וית'רס
קטגוריה:אלבומים באנגלית
פורנו השראה

ממוזער|תמונה שבמרכזה אדם המתנייד בכיסא גלגלים ומסביבו אסופה של מילים ומשפטים באנגלית כגון "מלאך", "המוגבלות היחידה בחיים היא גישה לא טובה" ואמירות דומות.
**פורנו השראה** הוא הצגתם של אנשים עם מוגבלות כגורם השראה מתוקף היותם עם מוגבלות. פורנו השראה כולל תמונות, סרטונים, ממים וסיקורים תקשורתיים של אנשים עם מוגבלות המוצגים במטרה לעורר השראה בעבור אנשים ללא מוגבלות. המסר של פורנו השראה הוא שאם אדם עם מוגבלות יכול לעשות דבר מה אז בוודאי שאדם ללא מוגבלות יוכל להשיגו.

## הטבעת המונח
המונח פורנו השראה נטבע על ידי סטלה יאנג, פעילה לזכויות אנשים עם לקויות, בשנת 2012 במגזין האינטרנטי של תאגיד השידור האוסטרלי Ramp up וזוכה לפופולריות נוספת בהרצאת TED שהעבירה יאנג בשנת 2014.

המושג משמש פעילים וחוקרים בתחום לימודי המוגבלות לניתוח ייצוג תקשורתי של אנשים עם מוגבלות ולתביעה להכרה באנשים עם מוגבלות כאנשים שלמים, מורכבים ושווים.

## ראו גם
* אייבליזם
* המודל החברתי

## קישורים חיצוניים
* 
* 
* Inspiration porn: A look at the objectification of the disabled community, The crimson white
* 
* WHEN INSPIRATION PORN IS SIMPLY INSPIRATION, Yoocan

## הערות שוליים

2021 04
קטגוריה:נכות
ירוסלב איבשקייביץ'

**ירוסלב איבשקייביץ**' (בפולנית: **Jarosław Leon Iwaszkiewicz**, שם העט: **Eleuter**; 20 בפברואר 1894, גוברניית קייב – 2 במרץ 1980, ורשה) היה סופר, מחזאי, משורר ומתרגם פולני וחסיד אומות העולם. בעלה של הסופרת אנה איבשקייביץ'. 

## ביוגרפיה

ירוסלב איבשקייביץ' נולד בכפר בסביבת קייב, שהייתה אז חלק מהאימפריה הרוסית. לאחר מות אביו עברה המשפחה להתגורר בוורשה אבל חזרה לקייב אחרי שנים אחדות וירוסלב סיים את בית הספר התיכון בשנת 1912 והחל ללמוד משפטים באוניברסיטת קייב. בשנת 1914 נסע לסיציליה ולצפון אפריקה ביחד עם חברו קרול שימנובסקי. 

לאחר מלחמת העולם הראשונה הגיע איבשקייביץ' שוב לוורשה. החל לכתוב שירה והתקרב למשוררים הצעירים של העיר, כמו יוליאן טובים. הוא פרסם מספר יצירות בעיתונות הפולנית. בשנת 1927 החל איבשקייביץ' לעבוד במשרד החוץ ונשלח לקופנהגן ולבריסל. עוד לפני פרוץ מלחמת העולם השנייה הוא חזר לפולין. בשנת 1933 הוציא לאור את שתי הנובלות "חורשת לבנים" ו"העלמות מוילקו" (שתיהן הפכו לסרטי קולנוע וגם תורגמו לעברית). בשנת 1936 הוא קיבל פרס ספרותי מטעם האקדמיה הפולנית.

בזמן מלחמת העולם השנייה היה איבשקייביץ' פעיל במסגרת מדינת המחתרת הפולנית. הוא ואשתו הסתירו בווילה שהייתה בבעלותם פולנים ויהודים שנרדפו בידי השלטונות הנאצים.

לאחר סיום המלחמה והקמת הרפובליקה העממית הפולנית העצמאית שימש איבשקייביץ' כיושב ראש איגוד הסופרים הפולנים במהלך שלוש תקופות – 1945–1946, 1947-1949 ו-1959–1980. בנוסף לכך הוא היה המנהל הספרותי של תיאטרון פולני בוורשה והעורך הראשי של הירחון הספרותי "Twórczość" (יְצִירָתִיוּת). 

משנת 1951 ועד מותו היה חבר הפרלמנט הפולני. בהיותו מקורב לשלטון, זכה ב"עיטור בוני הרפובליקה" מטעם ממשלת פולין בשנת 1954, ובשנת 1970 בפרס לנין לשלום מטעם ברית המועצות. בשנת 1974 הוענק לו "עיטור הפולין המחודשת".

במהלך הקריירה הספרותית פרסם איבשקייביץ' ספרי פרוזה, מחזות ושירה. בשנים 1954–1962 כתב את ספרו "Sława i chwała" ("כבוד ותהילה") בשלושה כרכים. במרכזו של הספר חיי האינטליגנציה הפולנית במחצית הראשונה של המאה ה-20. שתי יצירותיו המפורסמות ביותר, "חורשת לבנים" ו"העלמות מוילקו" הפכו לסרטי קולנוע בידי הבמאי הפולני אנדז'יי ויידה. הן תורגמו לעברית בידי יורם ברונובסקי וראו אור בהוצאת עם עובד ב-1979. 

יצירותיו היו חלק מתוכנית הלימודים של בתי הספר בפולין, אך הוצאו ממנה לאחר נפילת המשטר הקומוניסטי במדינה. מאז שנת 2000 שב וזוכה להכרה ולמעמד. חלק מיצירותיו עובדו לסרטים.

## קישורים חיצוניים

* 
* 
* 

* 

קטגוריה:סופרים פולנים
קטגוריה:משוררים פולנים
קטגוריה:פולנים חסידי אומות העולם
קטגוריה:פוליטיקאים פולנים
קטגוריה:דיפלומטים פולנים
קטגוריה:מחזאים פולנים
קטגוריה:מתרגמים מאנגלית
קטגוריה:מתרגמים לפולנית
קטגוריה:מתרגמים פולנים
קטגוריה:זוכי פרס לנין לשלום
קטגוריה:מעוטרי עיטור הידידות בין העמים
קטגוריה:מעוטרי מסדר ההצטיינות של הרפובליקה של איטליה
קטגוריה:מתרגמים מרוסית
קטגוריה:מתרגמים מצרפתית
קטגוריה:פולנים שנולדו ב-1894
קטגוריה:פולנים שנפטרו ב-1980
שכיזנדרה סינית

טקסט=שכיזנדרה סינית|ממוזער|שכיזנדרה סינית
**שכיזנדרה סינית** (שם נפוץ: **Magnolia-vine**, **Schisandra chinensis**) הוא פרי וצמח, שפריו נקרא **פרי יער מגנוליה** או **פרי "בעל חמשת הטעמים"** ( מסינית 五味子*wǔwèizi* ). מקורו ביערות צפון סין והמזרח הרחוק, רוסיה וקוריאה. פירותיו הם פירות יער אדומים באשכולות צפופים של כעשרה ס"מ.

## מקור השם
צמח ש*כיזנדרה* פורסם לראשונה על ידי אנדרה מישו בשנת 1803, מקור השם במילים היווניות *schizein* ('לפצל') *ואנדרוס* ('איש'). שכיזנדרה סינית שייך למשפחת Schisandraceae (אנ'). בשנים קודמות, ההנחה הייתה שהמין שייך למשפחת המגנוליאקים, ומכאן השם *מגנוליה-גפן סיני*.

שמו הסיני של הצמח נובע מהעובדה שלגרגריו חמישה טעמים בסיסיים: מלוח, מתוק, חמוץ, חריף ומר. לפעמים לעיתים מכונה באופן ספציפי יותר 北 五味子*běi wǔwèizi* (פשוטו כמשמעו "גרגרי יער חמישי-טעמים") כדי להבדיל אותו מצמח שכיזנדרי *אחר, Kadsura japonica*, הגדל רק באזורים סובטרופיים. למין אחר של שכיזנדרה, *Schisandra sphenanthera*, יש פרופיל ביוכימי דומה אך שונה, הרוקחות הסינית מבדילה בין שכיזנרה צפונית *S. chinensis* (北 五味子*běi wǔwèizi* ) ושכיזנדרה דרומית *S. sphenanthera* (南 五味子*nán wǔwèizi* ).

## תיאור הצמח
שכיזנדרה סינית הוא צמח גפן עצים רב שנתי נשיר שנמצא בקווי רוחב גבוהים ובתנאי אקלים קרירים. הוא בדרך כלל גדל ביערות מחטניים טבעיים או מעורבים או לאורך נחלים ומטפס במעלה עצים או שיחים כדי להגיע לתנאי אור אופטימליים. ברוסיה, שכיזנדרה סינית נקרא גם לימוניק או הענב האדום של מקסימוביץ'. השם לימוניק מגיע מריח לימוני של איברי צמח שונים, במיוחד העלים. הגבעולים גדלים בדרך כלל  גבוה, אך יכול להגיע לאורך של עד 25 מטר. העלים בצבע חום כהה ויכולים להגיע ל 1.5-2 ס"מ.

## שימושים
התכונות המיוחסות לצמח הן  מחזק את צ'י הריאה ומפחית שיעולים: לשיעולים כרוניים וקוצר נשימה, אנטי ויראלי, אנטי סרטני, נוגד חימצון, פועל לשיקום הכבד.

מפחית תיאבון ועייפות, מעכב תהליכי הזדקנות, משפר תפקוד כלי דם, מווסת לחץ דם, מחזק לב, מטפל בהפרעות שינה עקב חוסר בדם וביין של הלב והכליה, מוריד רמות שומנים/כולסטרול בדם, מחזק כליות, מאזן חומציות קיבה, סופח ומפחית זיעה, אדפטוגן.

באיחוד האירופאי צמח השכיזנדרה מאושר כמזון. קיימים מוצרים המכילים שכיזנדרה כאחד המרכיבים. הם נמכרים כנוזל או בקפסולות.

המוצר הנמכר נמכר בשוק כנוזל ומכיל תערובת של אליטרוקוקוס, רודיולה ושכיזנדרה. המוצר מומלץ כאדפטוגן שבאופן מסורתי משתמשים בו במקרים של חולשה ועייפות.

ישנם מוצרים המאושרים לשימוש קוסמטי. מיצויים מהפירות והזרעים מאושרים לשימוש כאנטי אוקסידנטים בשימוש חיצוני, נוגדי סבוריאה וכמגינים על העור.
## ראו גם
* אדפטוגן

## קישורים חיצוניים

* 
* אינגריד שרמן, אתר מכללת תמורות
* Naturopedia, האנציקלופדיה לרפואה טבעית
* אתר RAN BOTANICALS

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:וסקולאריים
קטגוריה:צמחי מרפא
קטגוריה:רפואה סינית
חנינא גאון

**רב חנינא (חיננאי) גאון** היה מראשי הדור השלישי של הסבוראים במאה השביעית, וראש ישיבת סורא שבבבל בשלהי תקופת השלטון הסאסאני ובתחילת תקופת השלטון הערבי. לפי דעה אחרת, המתבססת על איגרת רב שרירא גאון, הוא נחשב לאחד מראשי הדור הראשון של הגאונים בסורא.

## תולדותיו
רב חיננאי היה ראש הישיבה השני בסורא מאז שרב מר בר רב הונא הקים מחדש את ישיבת סורא בשנת ד'שס"ט (לאחר כמאה שנה שהיא לא הייתה קיימת בגלל רדיפות המלכים וכהני הדת הפרסיים). הוא התמנה לתפקיד גאון בישיבת סורא לאחר פטירתו של רב מר בר רב הונא בשנת ד'ש"ף (620) ושמש כראש ישיבה במשך עשרים שנה.

במקביל אליו שמש רב חנא כראש ישיבה בישיבת פומבדיתא ורב חנינא מבי גיהרא ורב יצחק שמשו כראשי ישיבה בישיבת פרוז שבור.

הוא נפטר בשנת ד'ת' (640). לאחר פטירתו מונה רב הונא לתפקיד ראש ישיבת סורא.

## קישורים חיצוניים
* 

## הערות שוליים

קטגוריה:סבוראים
קטגוריה:גאוני סורא
קטגוריה:יהודי בבל במאה ה-7
קטגוריה:נפטרים ב-640
עונת 2020/2021 ביורופקאפ

**עונת  ב[[יורופקאפ]]** היא העונה השישית של המפעל השני בחשיבותו של תחרות פיב"א לקבוצות כדורסל, השני לאחר ליגת האלופות בכדורסל אם כי הוא נחשב למפעל הרביעי בחשיבותו לאחר היורליג והיורוקאפ. העונה נפתחה ב-26 בינואר 2021 והסתיימה במשחק הגמר שנערך בתל אביב ב-25 באפריל 2021, ובו ניצחה עירוני נס ציונה את סטאל אוסטרוב בתוצאה 82:74 וזכתה באליפות.

## מתכונת התחרות

24 הקבוצות (בפועל 22) חולקו לשישה בתים, עקב מגפת הקורונה מבנה התחרות שונה שכל קבוצה תשחק מול שאר קבוצות הבית שלה במשחק אחד כשבכל בית נקבע להיערך בעיר אחרת במסגרת **בועה** . 2 קבוצות מכל בית ועוד 4 קבוצות אשר דורגו במקום השלישי העפילו לשלב שמינית הגמר שנערך בשיטת הנוקאאוט וכן כך גם משחקי רבע הגמר.
4 הקבוצות האחרונות שיחקו בפיינל פור של התחרות בין 23–25 באפריל.

## שלב הבתים
### בית א'

### בית ב'

### בית ג'

### בית ד'

### בית ה'

### בית ו'

## פלייאוף

## קישורים חיצוניים
* 
* פירוט התחרות באתר התחרות

קטגוריה:תחרויות כדורסל ב-2020
קטגוריה:תחרויות כדורסל ב-2021
קטגוריה:עונות ביורופקאפ
קטגוריה:2021 באירופה
קטגוריה:2021 בישראל: כדורסל
כפר ג'מאל

**כפר ג'מאל** (בערבית: **كفر جمّال**) הוא עיירה פלסטינית בנפת טולכרם במערב השומרון. הכפר ממוקם בערך באמצע הדרך בין קלקיליה לטולכרם, ומתגוררים בו כ-3,000 תושבים. הכפר הוא חקלאי ברובו, מגדל בעיקר גידולי זיתים והדרים. כפר ג'אמל נמצא בגובה 257 מטר, וגובל בפלמיה במערב, כפר זיבאד במזרח, ג'יוס בדרום וכפר סור בצפון.

## היסטוריה
בסקר ארכאולוגי שנערך בשוליו הדרומיים של הכפר לאחר מלחמת ששת הימים, נמצאו חרסים מהתקופה הפרסית, ההלניסטית, הרומית-ביזנטית, ימי הביניים והתקופה העות'מאנית. בכפר נמצאה קרמיקה מהתקופה הביזנטית.

בסוף המאה ה-16 התקיימו בכפר 17 משפחות ו-13 רווקים – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים שונים הכוללים חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-11,074 אקצ'ות.

במפקד האוכלוסין של ארץ ישראל בשנת 1922 שערכו שלטונות המנדט הבריטי, מנתה אוכלוסיית כפר ג'מאל 396 מוסלמים. מספר זה גדל במפקד 1931 ל-499 תושבים - נוצרי אחד ו-498 מוסלמים. בהכפר כלל כ-109 בתים.

בימי הגירוש מתל אביב, התיישבו משפחת שלוש (37 נפשות) ועוד 115 יהודים בכפר ג'מאל. תושבי הכפר התייחסו לאורחיהם בכבוד, התחלקו איתם במי הבארות שהוסתרו מהשלטונות העות'מאנים, וכשאימו של יוסף אליהו שלוש נפטרה, היא נקברה בשטח הכפר וכל תושביו השתתפו בהלוויה.

בסקר הכפרים של 1945 אוכלוסיית כפר ג'אמל כללה 690 מוסלמים. שטח הכפר התפרס על 14,945 דונם. מתוך שטח זה, 1,702 דונם היו מטעים ואדמות להשקיה, 4,451 שימשו לדגנים, ואילו 19 דונם היו אדמות בנויות.

בשנת 1961 אוכלוסיית כפר ג'מאל כללה 1,041 תושבים.

קובץ:Kafr Jammal 1942.jpg|כפר ג'מאל 1942 1:20,000
קובץ:Taiyiba 1945.jpg|כפר ג'מאל 1945 1:250,000
קובץ:Downtown Kufr Jammal.jpg|מרכז הכפר
קובץ:Orange Crop Kufr Jammal.JPG|תפוזים בכפר
קובץ:Cemetery Kufr Jammal.jpg|בית קברות מקומי


## קישורים חיצוניים

## הערות שוליים

קטגוריה:נפת טולכרם
קוסין

**קוסין** (בערבית: **قوصين**; בתעתיק מדויק: **קוצין**) היא עיירה פלסטינית בנפת שכם שבצפון יהודה ושומרון, השוכנת כ-8 ק"מ מערבית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה כ-1,734 תושבים בשנת 2006.
## גאוגרפיה
קוסין גובלת בבית איבא ממזרח, דיר שרף מצפון, כפר קדום ממערב וכפר קדום וג'ית מדרום.

בכפר נמצאה קרמיקה מהתקופה הביזנטית.

בסוף המאה ה-16 התגוררו בכפר 15 משפחות ו-7 רווקים – כולם מוסלמים. תושבי הכפר שילמו שיעור קבוע של 33.3% על מוצרים חקלאיים הכוללים חיטה, שעורה, יבולי קיץ, כוורות ועזים, בנוסף על הכנסות מזדמנות ומס מיוחד לתושבי אזור שכם; בסך הכל תושבי הכפר שילמו כ-6,300 אקצ'ות.

במפת הקרן לחקר ארץ ישראל שפורסמה ב-1882 קוסין תוארה כ"כפר בצידו של רכס. מעיין קיים בערך שלושת רבעי קילומטר דרומית-מזרחית בעמק." עוד צוין כי: "החורבה המוצגת ליד מקום זה היא בסך הכל ערמת אבנים."

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, התגוררו בקוסם כ-147 מוסלמים. מספר זה גדל במפקד 1931 ל-217 תושבים ב-48 בתים.

בסקר הכפרים של 1945, אוכלוסיית קוסין מנתה 310 תושבים ואילו שטח הכפר היה 4,543 דונם. מתוכם 59 דונם שימשו למטעים וקרקע להשקיה, 3,227 לגידול דגנים, ואילו 21 דונם סווגו כשטחים בנויים.

לפי מפקד האוכלוסין הירדני, בשנת 1961 התגוררו בקוסין כ-494 תושבים.

לפי הסכמי אוסלו מוגדרים 51% משטחי הכפר כשטח B, ואילו 49% הנותרים מוגדרים כשטח C.

## קישורים חיצוניים

## הערות שוליים

קטגוריה:נפת שכם
כפר א-לבד

**כפר א-לַבַּד** (בערבית: **كفراللبد**) הוא כפר פלסטיני בנפת טולכרם בצפון מזרח יהודה ושומרון, כ-9 ק"מ מזרחית לטולכרם וסמוך לענבתא., בגובה של כ- 340 מטר מעל פני הים.

## מקור השם
אדוארד הנרי פאלמר מציין בספרו משנת 1881 מתרגם את שם הכפר לאנגלית 1881 (The village of the felt-cloth)  הכפר של בד לֶבֶד .  הסבר זה מקובל גם על דעתו של וילנאי.

## היסטוריה
בכפר א-לבד נמצאה קרמיקה ביזנטית.

בשנת 1863 ביקר בכפר א-לבד ויקטור גרן ומצא: "חורבותיה של עיר עתיקה, שאינה מוזכרת בשום מקום (לפחות בשם זה) בספרי הקודש. ישנם שרידים חשובים שעדיין קיימים – כמו נדבכים נמוכים יותר של כמה מבנים מאבן חתוכה, המונחים זה בזה בדיוק רב וללא מלט. אחד מהם. הוא בעל צורה מלבנית, ובנוי מזרח ומערב. אורכו 22 צעדים ורוחבו 15. הדלת עוטרה בפילסטרים מונוליטים, שעדיין עומדים... . מבנים אחרים, גם הם באבן מסותתת... פה ושם יש בורות חצובים בסלע" 

במפת הקרן לחקר ארץ ישראל שפורסמה ב-1882 כפר א-לבד תואר כ"כפר אבן קטן על קרקע גבוהה, עם כמה עצי זיתים. בעמק מצפון, ליד ענבתא, זורם עם נחל אכזב באביב."

בתחילת שנות ה-30 של המאה ה-20 ציינה גרייס מרי קרופוט כיצד הנשים של כפר אל-לבאד ואל-ג'יב ייצרו כלי חרס (ללא גלגל), ונראו כמו כלים שיוצרו במאה ה-7 לפנה"ס.

## אוכלוסייה

## אדמה, חקלאות ומים
בסוף המאה ה-16 התושבים שילמו שיעור מס קבוע של 33.3% על מוצרים חקלאיים, בנוסף על הכנסות מזדמנות. בסך הכל תושבי הכפר שילמו כ-6,500 אקצ'ות.

בשנת 1945  שטח הכפר היה 14,757 דונם. 5,587 דונם היו מטעים וקרקע להשקיה, 2,257 שימשו לגידולי דגנים, ואילו 18 דונם היו אדמות בנויות.

שטחו כולל של 11,917 דונם, מתוכם 25% משמשים למטרות חקלאיות. המוצרים החקלאיים העיקריים של העיירה הם זיתים, פירות וחיטה.[3]

בשנת 2007, על פי הלשכה הפלסטינית המרכזית לסטטיסטיקה. שטח הכפר הוא כ- 11,917 דונם, מתוכם 25% משמשים למטרות חקלאיות. התוצרת החקלאית העיקרית של העיר היא זיתים, פירות וחיטה.

בשנת 1995 הופקעו כ-200 דונם מאדמות הכפר, לטובת היישוב הישראלי הסמוך - אבני חפץ וכ- 20 דונם לטובת היישוב ענב. בהמשך, הופקעו עוד כ- 155 דונם נוספים לטובת אבני חפץ. 

## קישורים חיצוניים

## הערות שוליים

קטגוריה:נפת טולכרם